paragraph_text: Poslije mirovnog i diobenog dogovora u Ženevi 1954., Viet Minh se rasformirao. U Južnom Vijetnamu dio bivših vojnika se vratio svom prijašnjem životu, dok su drugi po nalogu vijetnamske komunističke partije dragovoljno agitirali za glasovanje o ujedinjenom Vijetnamu, što se pokazalo poprilično teškom misijom zbog Ngo Dinh Diemovog režima. Veliki broj bivših Viet Minhovih članova bio je kasnije uključen u redove Vietkonga.